Connect Bus

Connect Bus AS er et norsk busskonsern eid av det amerikanske pengefondet CBRE Investment Management. Konsernet omfatter de norske busselskapene Connect Bus Nord, Connect Bus Norgesbuss, Connect Bus Sørlandsruta og Connect Bus Trønderbilene, og de svenske busselskapene Connect Bus Sverige (tidligere Sandarna Transporter og Söne Buss), KarlssonBuss og Trönderbilene (datterselskap av Trønderbilene). I tillegg eier konsernet 50 % av Firda Billag Buss og flere buss- og tungbilverksteder.

CBRE startet oppkjøpene med svenske KarlssonBuss i januar 2021, bussvirksomheten i det norske Torghattenkonsernet i september, og svenske Connect Bus i oktober. Sistnevnte selskap oppstod i 2019 ved å samle selskapene Sandarna Transporter, Söne Buss og Söne Trafik. Våren 2022 lanserte konsernet Connect Bus som det nye navnet på all virksomheten i konsernet, men med en annen logo og profilering enn i det opprinnelige svenske selskapet.

Per februar 2023 utgjør den norske delen av konsernet følgende selskaper:
 Connect Bus Nord (tidligere Torghatten Buss, midlertidig navn Triangle Bus) – opererer busser i Nordland og Troms og Finnmark, hovedkontor i Brønnøysund
 Tromsø Busscharter – opererer turbusser i Tromsø
 Connect Bus Norgesbuss – opererer busser i Oslo, Viken og Rogaland, hovedkontor i nærheten av Trollåsen i Nordre Follo
 Firda Billag Buss (50 %) – opererer busser i Vestland, hovedkontor i Førde
 Norgesbuss Ekspress – opererer flybusser til og fra Oslo lufthavn, Gardermoen under navnet Flybussen Connect
 Omniservice – opererer tungbilverksteder i Lørenskog, Nittedal og Nordre Follo
 Connect Bus Sørlandsruta – opererer busser i Agder, hovedkontor i Levanger
 Connect Bus Trønderbilene – opererer busser i Innlandet, hovedkontor i Levanger
Fosen Verkstedsenter (65 %), GB Transportservice og TB Verkstedsenter (98 %) – opererer tungbilverksteder i henholdsvis Åfjord, Midtre Gauldal og Steinkjer
 TTS Bil og Dekksenter – opererer tungbilverksted i Brønnøysund

Referanser

Eksterne lenker 
 

Selskaper etablert i 2021
Norske busselskaper
Næringsliv i Nordre Follo